Matluba Obidova. Matluba Obidova (1924-yil Toshkent shahrida tugʻilgan) — sharqshunos, filolog, eronshunos, tarix fanlari nomzodi, dotsent. Hozirgi OʻzMU sharq fakultetining 1949-yilgi bitiruvchisi. Qoʻqon pedagogika instituti sobiq rektori (1955—1956-yillar). Faoliyati. 1949-yildan Leningrad DU aspiranti. 1953 — 1955-yillar OʻzR Maorif vazirligi huzuridagi Pedagogika fanlari ilmiy tekshirish institutida katta ilmiy xodim, boʻlim mudiri; 1955-yilda Qoʻqon Pedagogika instituti rektori; 1957-yildan SAGU tarix fakultetining umumiy tarix kafedrasida katta oʻqituvchi; 1958—1962-yillar Respublika sirtqi taʼlim pedagogika instituti rektori; TDPI sirtqi boʻlimining prorektori; 1962 — 1964-yillar doktorant; 1964 — 1986-yil (nafaqaga chiqquncha) Toshkent davlat politexnika institutida dotsent. Ilmiy yoʻnalishi — XV asr Eron tarixi, taʼlim-tarbiya masalalari. 10 ga yaqin ilmiy va bir qator publitsistik maqolalar muallifi. Bir nechta medallar bilan taqdirlangan.